ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๕๐[๑] อาศัยอำนาจตามความในข้อ๘ ข้อ ๙ และข้อ ๑๔แห่งกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกประกาศกำหนด หลักเกณฑ์ วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงไว้ดังต่อไปนี้ข้อ ๑ในประกาศนี้เครื่องอุปกรณ์และส่วนควบ หมายความว่าเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกการตรวจและทดสอบ หมายความว่าการตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยการขนส่งทางบกผู้ตรวจและทดสอบ หมายความว่าผู้ได้รับหนังสือให้ความเห็นชอบให้เป็นผู้ตรวจและทดสอบเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงข้อ ๒ผู้ตรวจและทดสอบต้องตรวจและทดสอบตามหลักเกณฑ์ ดังต่อไปนี้(๑)เครื่องอุปกรณ์และส่วนควบต้องเป็นไปตามมาตรฐานที่กรมการขนส่งทางบกประกาศกำหนด(๒) การติดตั้งเครื่องอุปกรณ์และส่วนควบต้องเป็นไปตามมาตรฐานการติดตั้งเครื่องอุปกรณ์และส่วนควบที่กรมการขนส่งทางบกประกาศกำหนดข้อ ๓การตรวจและทดสอบถังหรือภาชนะบรรจุก๊าซต้องเป็นไปตามมาตรฐานขององค์การระหว่างประเทศว่าด้วยการมาตรฐานเลขที่ ISO ๑๙๐๗๘ข้อ ๔ผู้ตรวจและทดสอบต้องดำเนินการดังต่อไปนี้(๑) ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบ(๒)ปฏิบัติตามขั้นตอนและวิธีการตรวจและทดสอบตามที่กำหนดไว้ในเอกสารแสดงขั้นตอนและวิธีการตรวจและทดสอบ(๓) ทำการตรวจและทดสอบเฉพาะรถที่ติดตั้งเครื่องอุปกรณ์และส่วนควบจากผู้ได้รับหนังสือให้ความเห็นชอบให้เป็นผู้ติดตั้งจากกรมการขนส่งทางบกเว้นแต่รถที่ได้ติดตั้งเครื่องอุปกรณ์และส่วนควบไว้แล้ว ก่อนวันที่ ๑๔ ธันวาคมพ.ศ. ๒๕๕๐(๔) จัดเก็บค่าบริการตรวจและทดสอบตามอัตราที่กำหนดไว้ในคำขอรับหนังสือให้ความเห็นชอบการเป็นผู้ตรวจและทดสอบเฉพาะกรณีผู้ตรวจและทดสอบทั่วไปข้อ ๕การตรวจและทดสอบถังหรือภาชนะบรรจุก๊าซ เมื่อดำเนินการเสร็จแล้วให้ติดแผ่นป้ายแสดงหมายเลขของถังหรือภาชนะบรรจุก๊าซ วันที่ตรวจและทดสอบวันที่ถังหรือภาชนะบรรจุก๊าซหมดอายุ ชื่อผู้ตรวจและทดสอบไว้ที่ถังหรือภาชนะบรรจุก๊าซทุกใบให้เห็นได้อย่างชัดเจนข้อ ๖ให้ผู้ตรวจและทดสอบ ติดแผ่นป้ายแสดงวันที่ตรวจและทดสอบวันที่ตรวจและทดสอบครั้งต่อไปและชื่อผู้ตรวจและทดสอบไว้ที่ตัวรถบริเวณที่เห็นได้ชัดเจนใกล้กับอุปกรณ์รับเติมก๊าซข้อ ๗เมื่อผู้ตรวจและทดสอบทำการตรวจทดสอบเสร็จแล้วเห็นว่าเครื่องอุปกรณ์และส่วนควบและการติดตั้งเครื่องอุปกรณ์และส่วนควบเป็นไปตามมาตรฐานที่กรมการขนส่งทางบกกำหนดให้ผู้ตรวจและทดสอบออกหนังสือรับรองการตรวจและทดสอบตามแบบที่กำหนดท้ายประกาศนี้มอบให้แก่เจ้าของรถหรือผู้ได้รับใบอนุญาตประกอบการขนส่งโดยให้มีอายุของหนังสือรับรองการตรวจและทดสอบ ดังนี้(๑) ๓ ปีสำหรับการตรวจและทดสอบครั้งแรกก่อนจดทะเบียนโดยผู้ตรวจและทดสอบที่เป็นผู้ผลิต(๒) ๑ ปี สำหรับการตรวจและทดสอบโดยผู้ตรวจและทดสอบทั่วไปข้อ ๘ให้ผู้ตรวจและทดสอบเก็บสำเนาหนังสือรับรองการตรวจและทดสอบตามข้อ ๗พร้อมรายละเอียดการตรวจและทดสอบที่มีรายการอย่างน้อย ดังนี้(๑) ชื่อผู้ตรวจและทดสอบ(๒) เลขที่หนังสือรับรอง(๓) วันที่ทำการตรวจและทดสอบ(๔) สถานที่ตรวจและทดสอบ(๕) หมายเลขทะเบียนรถ หรือหมายเลขประจำรถ (Vehicle Identity Number : VIN)(๖) รายการตรวจและทดสอบมาตรฐานเครื่องอุปกรณ์และส่วนควบที่ติดตั้ง(๗) รายการตรวจและทดสอบมาตรฐานการติดตั้งเครื่องอุปกรณ์และส่วนควบ(๘) ลายมือชื่อผู้ทำการตรวจและทดสอบ พร้อมระบุหมายเลขทะเบียนวิศวกรหรือตำแหน่งหน้าที่ เฉพาะกรณีผู้ตรวจและทดสอบทั่วไปข้อ ๙การตรวจและทดสอบต้องดำเนินการภายในกำหนดระยะเวลา ดังนี้(๑) รถที่ติดตั้งเครื่องอุปกรณ์และส่วนควบโดยผู้ติดตั้งที่เป็นผู้ผลิตให้ทำการตรวจและทดสอบโดยผู้ตรวจและทดสอบที่เป็นผู้ผลิตก่อนการจดทะเบียนครั้งแรกและทำการตรวจและทดสอบครั้งต่อไปเมื่อครบ ๓ ปี หลังจากนั้นให้ทำการตรวจและทดสอบทุก ๑ปี(๒)รถที่ติดตั้งเครื่องอุปกรณ์และส่วนควบกับรถที่ผ่านกระบวนการผลิตเสร็จเรียบร้อยแล้วโดยผู้ติดตั้งทั่วไปให้ทำการตรวจและทดสอบทุก ๑ ปี(๓) รถที่ติดตั้งเครื่องอุปกรณ์และส่วนควบไว้แล้วตามกฎกระทรวง ฉบับที่ ๔๑(พ.ศ. ๒๕๓๖) ออกตามความในพระราชบัญญัติการขนส่งทางบก พ.ศ. ๒๕๒๒ให้ทำการตรวจและทดสอบก่อนวันครบรอบการเสียภาษีประจำปีในปีถัดไปหลังจากนั้นให้ทำการตรวจและทดสอบทุก ๑ ปี(๔) รถที่มีการเปลี่ยนแปลงหรือติดตั้งเครื่องอุปกรณ์และส่วนควบใหม่ดังต่อไปนี้(ก) ถังหรือภาชนะบรรจุก๊าซธรรมชาติอัด (cylinder or container)(ข) อุปกรณ์ระบายความดัน (pressure relief device)(ค) ลิ้นหัวถังที่เปิดปิดด้วยมือ (manual cylinder valve)(ง) ลิ้นป้องกันการไหลเกิน (excess flow valve)(จ) ท่อนำก๊าซ (fuel line)ด้านความดันสูง(ฉ) ข้อต่อ (fitting) ด้านความดันสูงให้ทำการตรวจและทดสอบทุกครั้งที่มีการเปลี่ยนแปลงหรือติดตั้งเครื่องอุปกรณ์และส่วนควบดังกล่าวทั้งนี้ตั้งแต่บัดนี้เป็นต้นไปประกาศ ณ วันที่ ๕พฤศจิกายน พ.ศ. ๒๕๕๐ศิลปชัย จารุเกษมรัตนะอธิบดีกรมการขนส่งทางบก[เอกสารแนบท้าย]๑. หนังสือรับรองการตรวจและทดสอบ(ดูข้อมูลจากภาพกฎหมาย)วัชศักดิ์/ผู้จัดทำ๕ กุมภาพันธ์ ๒๕๕๑โชติกานต์/ปรับปรุง๑๓ สิงหาคม ๒๕๕๘[๑] ราชกิจจานุเบกษา เล่ม ๑๒๕/ตอนพิเศษ ๒๐ ง/หน้า ๔๐/๒๙ มกราคม ๒๕๕๑